Sixtynse kapel

Die Sixtynse kapel (Latyn: Sacellum Sixtinum; Italiaans: Cappella Sistina) is 'n kapel in die Apostoliese Paleis in die Vatikaanstad en die amptelike woning van die pous. Die kapel, wat eers as die Cappella Magna ("Groot Kapel") bekend was, is genoem na pous Sixtus IV, wat dit tussen 1473 en 1481 laat bou het. Dit is vandag die ligging van die pouslike konklaaf, waar die pous gekies word. 

Fresko's

Die roem van die Sixtynse kapel lê hoofsaaklik in die fresko's wat die binnekant versier, veral die plafon van die Sixtynse kapel en Die laaste oordeel, albei deur Michelangelo.

Geskiedenis
Tydens die bewind van Sixtus IV het 'n span Renaissance-skilders, insluitende Sandro Botticelli, Pietro Perugino en Domenico Ghirlandaio, 'n reeks fresko's geskep wat die Lewe van Moses en die Lewe van Christus uitgebeeld het, met pouslike portrette daarbo en trompe-l'œil-behangsels daaronder. Dié skilderye is in 1482 voltooi, en op 15 Augustus 1483 het Sixtus IV die eerste mis in die Sixtynse kapel gehou, waartydens die kapel ingewy en aan die Maagd Maria opgedra is.

Tussen 1508 en 1512, onder beskerming van pous Julius II, het Michelangelo die kapel se plafon geskilder, 'n projek wat die gang van Westerse kuns verander het en beskou word as een van die grootste artistieke prestasies van die menslike beskawing.Gardner, Helen (1970) Art through the Ages, p. 469, Harcourt, Brace and World. Robert Coughlan, The World of Michelangelo, Time-Life International, (1966) p. 116 In 'n ander politieke klimaat, ná die plundering van Rome, het Michelangelo teruggekeer en Die laaste oordeel tussen 1535 en 1541 vir pous Clemens VII and pous Paulus III geskilder.Robert Coughlan, p. 127 Die roem van Michelangelo se skilderings het 'n menigte besoekers na die kapel gelok sedert hulle 500 jaar gelede onthul is.

Verwysings

Skakels